Rijeka, 25. kolovoza 2020.g.

**POZIV NA KONFERENCIJU ZA MEDIJE**

**VIDEO-INSTALACIJA AMERIČKE UMJETNICE JENNIFER LYN MORONE**

***SHEMA STVARI* U FILODRAMMATICI**

**U srijedu, 26. kolovoza 2020.g. u 10 sati u velikoj dvorani Filodrammatice održat će se konferencija za medije na kojoj će bit najavljena video-instalacija Shema stvari američke umjetnice** **Jennifer Lyn Morone**.

**Na konferenciji za medije govorit će:**

* **Davor Mišković**, direktor udruge Drugo more i voditelj programa Dopolavoro EPK
* **Emina Višnić**, rukovoditeljica programa RIJEKE 2020
* **Jennifer Lyn Morone**, umjetnica

Nakon više od godine dana rada na ovom projektu, američka umjetnica **Jennifer Lyn Morone** predstavit će u **Galeriji Filodrammatica**(Korzo 28/1, Rijeka) trokanalnu video-instalaciju **Shema stvari**, koja se bavi svakodnevicom nekolicine likova koji žive u poželjnom post-radničkom svijetu.  
Nastala u produkciji Drugog mora u okviru programa Dopolavoro projekta Rijeka 2020 – Europska prijestolnica kulture, instalacija će se otvoriti **u četvrtak,** **27. kolovoza 2020. u 19 sati**, nakon čega ju je moguće posjetiti **do 18. rujna**, svakim danom od 17 do 21 sat. Ulaz je slobodan.

Umjetnica **Jennifer Lyn Morone** u ovom uratku polazi od tvrdnje da je ubrzan razvoj tehnologije možda promijenio prirodu rada za neke, ali nije raskrčio put prema boljem, održivom životu, što je najavljivalo (utopijsko) obećanje da će nas tehnološki napredak jednoga dana dovesti do svijeta u kojemu strojevi sve rade, a ljudi uživaju u obilju i dokolici.

Snimljena na različitim lokacijama u Rijeci i okolici s lokalnom glumačkom i snimateljskom ekipom, video-instalacija propituje temu **budućnosti rada i posla**, zamišljajući kako bi mogao izgledati poželjni post-radnički svijet. Pritom, naglasak nije na zamišljanju neke daleke budućnosti, već na alternativnoj sadašnjosti koja se temelji na onome što je već danas moguće.

Unaprijed zahvaljujem na dolasku.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42